ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने श्री गुरु नानक देव जी के प्रकाश परब पर लोगों को बधाई दी
प्रधानमंत्री श्री नरेन्द्र मोदी ने श्री गुरु नानक देव जी के प्रकाश परब के उपलक्ष्य में लोगों को बधाई दी है। श्री गुरु नानक देव जी के प्रकाश परब के पावन अवसर पर श्री मोदी ने उनके पवित्र विचारों तथा महान आदर्शों को याद किया।
एक ट्वीट में प्रधानमंत्री ने कहा हैः
“श्री गुरु नानक देव जी के प्रकाश परब के पावन अवसर पर, मैं उनके पवित्र विचारों और महान आदर्शों का स्मरण करता हूं। एक सच्चे, संवेदनशील और समावेशी समाज की उनकी दृष्टि से हमें प्रेरणा मिलती है। श्री गुरु नानक देव जी ने दूसरों की सेवा करने पर बल दिया था। इससे भी हमें बहुत प्रेरणा मिलती है।”
उपभोक्ता कार्य, खाद्य एवं सार्वजनिक वितरण मंत्रालय
केंद्र सरकार देश में खाद्यान्न भंडारण के बुनियादी ढांचे के आधुनिकीकरण की दिशा में आगे बढ़ रही है
हब एंड स्पोक पूर्ति मॉडल के तहत डीबीएफओटी टेंडर की तकनीकी निविदाओं हेतु उत्तर प्रदेश, बिहार, राजस्थान, पंजाब, महाराष्ट्र और मध्य प्रदेश जैसे राज्यों में 14 स्थानों वाले 4 बंडलों के लिए 38 बोलियां लगी हैं
कुल 15 संभावित पार्टियों ने इसमें अपनी रुचि दिखाई है और निविदाएं जमा की हैं
केंद्र सरकार का देश भर में 249 स्थानों पर 111.125 लाख मीट्रिक टन हब एंड स्पोक पूर्ति मॉडल साइलो की क्षमता स्थापित करने का प्रस्ताव है
हब एंड स्पोक पूर्ति मॉडल एक विशेष परिवहन प्रणाली होती है, जो मार्गों के नेटवर्क को सरल बनाती है और लंबी दूरी की यात्रा के लिए "हब" नामक केंद्रीय स्थान पर "स्पोक" के रूप में संदर्भित दूरदराज के स्थानों से माल ढुलाई संपत्तियों को संगठित करती है
हब एंड स्पोक पूर्ति मॉडल के तहत डिजाइन, निर्माण, निधि, स्वामित्व और संचालन  टेंडर की तकनीकी निविदाओं के लिए खाद्य एवं सार्वजनिक वितरण विभाग  को जबरदस्त प्रतिक्रिया मिली है। भारत में खाद्यान्न भंडारण में बुनियादी ढांचे के आधुनिकीकरण को ध्यान में रखते हुए, देश भर में अनाज भंडारण के लिए साइलो के विकास के उद्देश्य से एक नए मॉडल यानी सार्वजनिक निजी भागीदारी  मोड में हब एंड स्पोक मॉडल को प्रस्तावित किया गया है।
उत्तर प्रदेश, बिहार, राजस्थान, पंजाब, महाराष्ट्र और मध्य प्रदेश जैसे राज्यों में 14 स्थानों वाले 4 बंडलों के लिए 38 बोलियां प्राप्त हुई हैं। कुल 15 संभावित पार्टियों ने इसमें अपनी रुचि दिखाई है और निविदाएं जमा की हैं। तकनीकी मूल्यांकन कार्य के 3-4 सप्ताह में पूरा होने की संभावना है।
हब एंड स्पोक पूर्ति मॉडल एक विशेष परिवहन प्रणाली है, जो मार्गों के नेटवर्क को सरल बनाती है और लंबी दूरी की यात्रा के लिए "हब" नामक केंद्रीय स्थान पर "स्पोक" के रूप में संदर्भित दूरदराज के स्थानों से माल ढुलाई संपत्तियों को संगठित करती है। हब में एक समर्पित रेलवे साइडिंग और कंटेनर डिपो सुविधा उपलब्ध होती है, जबकि स्पोक से हब तक की ढुलाई सड़क के माध्यम से तथा हब से हब तक का परिवहन रेल नेटवर्क के जरिये किया जाता है। यह मॉडल रेलवे की साइडिंग कुशलता का उपयोग करके, थोक भंडारण और आवाजाही की सुविधा से लागत दक्षता को बढ़ावा देता है। यह देश में आर्थिक उन्नति, बुनियादी ढांचे के विकास और रोजगार सृजन के अलावा संचालन तथा परिवहन की लागत एवं ढुलाई में लगने वाले समय को कम करता है। साथ ही यह मॉडल परिचालन जटिलताओं को भी सरल बनाता है। इसके अतिरिक्त, साइलो को उप मंडी यार्ड घोषित किया गया है, जो किसानों के लिए खरीद में आसानी पैदा करता है और रसद की लागत में कमी लाता है।
हब एंड स्पोक मॉडल के तहत, विभाग ने डिजाइन, निर्माण, निधि, स्वामित्व एवं हस्तांतरण   मोड के तहत कार्यान्वयन एजेंसी यानी भारतीय खाद्य निगम  के माध्यम से देश भर में 249 स्थानों पर 111.125 लाख मीट्रिक टन हब एंड स्पोक मॉडल साइलो की क्षमता विकसित करने का प्रस्ताव दिया है।
दिनांक 26/04/2022 को डीबीएफओटी मोड पर 14 स्थानों  पर और 21/06/2022 को डीबीएफओओ मोड पर 66 स्थानों  के लिए साइलो के निर्माण हेतु निविदाएं मंगाई गईं।
प्रधानमंत्री कार्यालय
प्रधानमंत्री ने स्थानान्तरित चीतों में से एक चीता के चार शावकों के जन्म पर प्रसन्नता व्यक्त की
प्रधानमंत्री श्री नरेन्द्र मोदी ने 17 सितंबर, 2022 को भारत लाए गए चीतों में से एक चीते के चार शावकों के जन्म पर प्रसन्नता व्यक्त की है।
केंद्रीय पर्यावरण, वन और जलवायु परिवर्तन मंत्री श्री भूपेंद्र यादव के एक ट्वीट को साझा करते हुए प्रधानमंत्री ने ट्वीट किया:
"अद्भुत समाचार।"
वित्त मंत्रालय
डीआरआई ने ओप्पो इंडिया द्वारा 4389 करोड़ रुपये की सीमा शुल्क चोरी का खुलासा किया
मैसर्स ओप्पो मोबाइल्स इंडिया प्राइवेट लिमिटेड , "ग्वांगडोंग ओप्पो मोबाइल टेलीकम्युनिकेशन्स कॉरपोरेशन लिमिटेड", चीन  की एक सहायक कंपनी की जांच के दौरान, राजस्व गुप्तचर निदेशालय  ने लगभग 4,389 करोड़ रुपये की सीमा शुल्क चोरी का पता लगाया है। ओप्पो इंडिया पूरे भारत में निर्माण, कलपुर्जे जोड़ने, खुदरा व्यापार, मोबाइल हैंडसेट और एक्सेसरीज के वितरण के कारोबार में लगी हुई है। ओप्पो इंडिया मोबाइल फोन के विभिन्न ब्रांडों- ओप्पो, वनप्लस और रियलमी में डील करता है।
जांच के दौरान, डीआरआई ने ओप्पो इंडिया के कार्यालय परिसरों और इसके प्रमुख प्रबंधन कर्मचारियों के आवासों की तलाशी ली, जिसके परिणामस्वरूप ओप्पो इंडिया द्वारा मोबाइल फोन के निर्माण में उपयोग के लिए आयात की गई कुछ वस्तुओं के विवरण में जानबूझकर गलत जानकारी देने संबंधी संकेत देने वाले आपत्तिजनक साक्ष्य बरामद हुए। इस गलत घोषणा के परिणामस्वरूप ओप्पो इंडिया द्वारा 2,981 करोड़ रुपये की अपात्र शुल्क छूट लाभ का गलत लाभ उठाया गया। अन्य लोगों के अलावा, ओप्पो इंडिया के वरिष्ठ प्रबंधन कर्मचारियों और घरेलू आपूर्तिकर्ताओं से पूछताछ की गई, जिन्होंने अपने स्वैच्छिक बयानों में आयात के समय सीमा शुल्क अधिकारियों के सामने गलत विवरण प्रस्तुत करना स्वीकार किया।
जांच में यह भी पता चला कि ओप्पो इंडिया ने मालिकाना टेक्नोलॉजी/ब्रांड/आईपीआर लाइसेंस आदि के उपयोग के बदले चीन में स्थित विभिन्न बहुराष्ट्रीय कंपनियों को 'रॉयल्टी' और 'लाइसेंस शुल्क' के लिए धनराशि का हस्तांतरण/भुगतान के प्रावधान किए थे। ओप्पो इंडिया द्वारा भुगतान की गई रॉयल्टी' और 'लाइसेंस शुल्क' को उनके द्वारा आयात किए गए सामान के लेनदेन मूल्य में नहीं जोड़ा जा रहा था, जो सीमा शुल्क कानून, 1962 की धारा 14 का उल्लंघन है। इसे सीमा शुल्क मूल्यांकन , नियम 2007 के नियम 10 के साथ पढ़ा जाए। इस खाते पर मेसर्स ओप्पो इंडिया द्वारा 1,408 करोड़ रुपये की कथित शुल्क चोरी की गई।
ओप्पो इंडिया ने उसके द्वारा भुगतान किए गए आंशिक अंतर सीमा शुल्क के रूप में 450 करोड़ रुपये की राशि जमा की।
जांच पूरी होने के बाद, ओप्पो इंडिया को 4,389 करोड़ रुपये की राशि की मांग करते हुए एक कारण बताओ नोटिस जारी किया गया। उक्त नोटिस में सीमा शुल्क कानून, 1962 के प्रावधानों के तहत ओप्पो इंडिया, उसके कर्मचारियों और ओप्पो चीन पर उपयुक्त दंड का भी प्रस्ताव है।
राष्ट्रपति सचिवालय
राष्ट्रपति ने विश्वभारती के दीक्षांत समारोह में भाग लिया
राष्ट्रपति श्रीमती द्रौपदी मुर्मु ने आज  शांतिनिकेतन में विश्वभारती के दीक्षांत समारोह में भाग लिया और कार्यक्रम को संबोधित किया।
इस अवसर पर राष्ट्रपति ने कहा कि गुरुदेव रवींद्रनाथ टैगोर ने 20वीं शताब्दी की शुरुआत में पूर्वी गोलार्ध के सबसे महत्वपूर्ण शहर का आराम छोड़ दिया और शांतिनिकेतन आ गए, जो उन दिनों एक दूर-दराज इलाका था। इसमें सभी के लिए, विशेषकर युवा छात्रों के लिए एक संदेश है। गुरुदेव जैसे अग्रदूत, बड़े उद्देश्यों को प्राप्त करने के लिए आराम के स्थान पर कठिनाइयों का चयन करते हैं। विश्वभारती के युवा छात्रों को गुरुदेव के जीवन की इस सीख पर ध्यान केंद्रित करना होगा कि बदलाव लाने में सक्षम होने के लिए व्यक्ति को अपने आराम-क्षेत्र से बाहर आना होगा।
राष्ट्रपति ने कहा कि इस संस्था को जिस तरह से डिजाइन किया गया है, उसमें गुरुदेव का यह विश्वास कि प्रकृति सबसे अच्छी शिक्षक है, परिलक्षित होता है। वे शिक्षा की प्रक्रिया को पश्चिम से उधार ली गई पारंपरिक प्रणालियों की सीमाओं से मुक्त करना चाहते थे। वे उन कठोर संरचनाओं और विधियों के खिलाफ थे, जिनमें छात्र निष्क्रिय रूप में ज्ञान प्राप्त करते थे और इस प्रक्रिया में सक्रिय रूप से भाग नहीं लेते थे। विश्वभारती के माध्यम से, उन्होंने हमें एक ज्ञान-प्राप्ति की ऐसी प्रणाली का उपहार दिया है जो प्रकृति के करीब है, जो आध्यात्मिकता और आधुनिक विज्ञान, नैतिकता और उत्कृष्टता, परंपरा और आधुनिकता को सम्मिश्रित करती है। गुरुदेव के लिए, शिक्षा-प्राप्ति असीमित और बंधन-मुक्त थी।
राष्ट्रपति ने कहा कि गुरुदेव चाहते थे कि शिक्षा रचनात्मकता और व्यक्तित्व को बढ़ावा दे, न कि रूढ़िवादिता और करियरवादी पैदा करे। उन्हें यह जानकर खुशी हुई कि विश्वभारती ने गुरुदेव के शिक्षा के दर्शन को संजोये रखा है और कई प्रसिद्ध कलाकारों और रचनात्मक व्यक्तियों का निर्माण किया है।
राष्ट्रपति ने कहा कि गुरुदेव को भारतीय ज्ञान परंपरा पर गर्व था। हमारी परंपरा में कहा गया है - 'केवल वही विद्या सार्थक है जो बंधनों से मुक्त करती है'। उन्होंने कहा कि अज्ञानता, संकीर्णता, पूर्वाग्रह, नकारात्मकता, लोभ और अन्य ऐसी कमियों से मुक्ति ही शिक्षा का वास्तविक उद्देश्य है। उन्होंने विश्वास व्यक्त किया कि विश्वभारती के छात्र, जिस स्थान को भी रहने और काम करने के लिए चुनेंगे, वहाँ वे बेहतर समुदायों के निर्माण में मदद करेंगे।
संबोधन देखने के लिए यहां क्लिक करें:
रक्षा मंत्रालय
सीएसएल, कोच्चि में एएसडब्लू एसडब्लूसी परियोजना के पहले युद्धपोत के निचले ढांचे का निर्माण आरंभ
सीएसएल, कोच्चि में पनडुब्बी-विनाशक पोत  परियोजना के पहले युद्धपोत  के निचले ढांचे के निर्माण का काम 30 अगस्त, 2022 को आरंभ किया गया। इसका शुभारंभ वाइस एडमिरल किरण देशमुख, सीडब्लूपी-एंड-ए ने किया। इस अवसर पर सीएसएल के सीएमडी श्री मधु एस नायर, कॉमोडोर वी. गणपति, डब्लूपीएस , सीएसएल, तथा सीएसएल और भारतीय नौसेना के अन्य बड़े अधिकारी उपस्थित थे।
इस अवसर पर वाइस एडमिरल किरण देशमुख, सीडब्लूपी-एंड-ए ने कोविड की बाध्यताओं और उसके परिणामस्वरूप होने वाले लॉकडाउन के बावजूद इस पड़ाव को हासिल करने के लिये सीएसएल के प्रयासों की प्रशंसा की। उन्होंने कहा कि यह शिपयार्ड की उल्लेखनीय उपलब्धि है। उन्होंने कारखाने में काम करने वाली सभी कर्मियों की सराहना की। वाइस एडमिरल ने कहा कि इन पोतों के निर्माण से ‘आत्मनिर्भर भारत’ की भावना और ‘मेक इन इंडिया’ की प्रतिबद्धता को बहुत बल मिलेगा। मुख्य अतिथि महोदय ने कहा कि जहाज के निचले ढांचे के निर्माण की शुरूआत जहाज बनाने की प्रक्रिया की एक प्रमुख गतिविधि होती है तथा यहीं से जहाज को पूरी तरह बनाने के लिये विभिन्न खंडों को जमा करने का काम चालू हो जाता है।
सीडब्लूपी-एंड-ए ने आगे कहा कि ये जहाज नुमा प्लेटफार्म समुद्र के भीतर मौजूद खतरे को ताड़ने और उन्हें निष्क्रिय करने के लिये तटीय क्षेत्रों में समुद्री सतह के ऊपर से निगरानी का काम करेंगे।
सीएसएल के सीएमडी ने अपने सम्बोधन के दौरान कहा कि इस जटिल पोत निर्माण परियोजना को चलाने में कोविड-19 महामारी के कारण बहुत सारी चुनौतियां सामने थीं, लेकिन उन सबके बावजूद शिपयार्ड ने नवाचारी समाधानों के माध्यम से जहाजों का निर्माण जारी रखा। उन्होंने भारतीय नौसेना को धन्यवाद दिया कि नौसेना ने पूरा समर्थन दिया। उन्होंने यह प्रतिबद्धता दोहराते हुये कहा कि शिपयार्ड समय पर उत्तम गुणवत्ता वाले पोत नौसेना को सौंपने के लिये संकल्पित है।
एमजी/एएम/एकेपी
(Visitor Counter : 269
प्रधानमंत्री कार्यालय
प्रधानमंत्री ने श्रीमती द्रौपदी मुर्मू को राष्ट्रपति के रूप में निर्वाचित होने पर बधाई दी
प्रधानमंत्री श्री नरेन्द्र मोदी ने श्रीमती द्रौपदी मुर्मू को राष्ट्रपति चुने जाने पर बधाई दी है।
ट्वीट्स की एक श्रृंखला में, प्रधानमंत्री ने कहा;
"भारत ने इतिहास रचा है। ऐसे समय में जब 1.3 अरब भारतीय आजादी का अमृत महोत्सव मना रहे हैं, भारत के जनजातीय समुदाय की बेटी को हमारा राष्ट्रपति चुना गया है, जिनका जन्म पूर्वी भारत के एक सुदूर हिस्से में हुआ था!
श्रीमती द्रौपदी मुर्मू जी को इस उपलब्धि पर बधाई।"
"श्रीमती द्रौपदी मुर्मू जी का जीवन, उनके शुरुआती संघर्ष, उनकी समृद्ध सेवा और उनकी अनुकरणीय सफलता प्रत्येक भारतीय को प्रेरित करती है। वे हमारे नागरिकों, विशेष रूप से गरीबों, वंचितों और कमजोर वर्गों के लिए आशा की किरण के रूप में उभरी हैं।"
"श्रीमती द्रौपदी मुर्मू जी श्रेष्ठ विधायक और मंत्री रही हैं। झारखंड के राज्यपाल के रूप में उनका कार्यकाल उत्कृष्ट रहा है। मुझे यकीन है कि वे एक विशिष्ट राष्ट्रपति होंगी, जो सामने से नेतृत्व करेंगी और भारत की विकास यात्रा को मजबूत करेंगी।"
"मैं विभिन्न दलों के उन सभी सांसदों और विधायकों को धन्यवाद देना चाहता हूं, जिन्होंने श्रीमती द्रौपदी मुर्मू जी की उम्मीदवारी का समर्थन किया है। उनकी रिकॉर्ड जीत हमारे लोकतंत्र के लिए अच्छी बात है।"
वित्त मंत्रालय
दीर्घ अवधि वित्त पर एक विशेषज्ञ समिति का गठन
अंतर्राष्ट्रीय वित्तीय सेवा केंद्र प्राधिकरण  को भारत में अंतर्राष्ट्रीय वित्तीय सेवा केंद्रों  में वित्तीय उत्पादों, वित्तीय सेवाओं और वित्तीय संस्थानों को विकसित और विनियमित करने के लिए एक एकीकृत नियामक के रूप में स्थापित किया गया है।
वैश्विक अनुमान बताते हैं कि विश्व में एक अरब लोग अब वृद्धावस्था  में हैं  जिनकी संयुक्त व्यय शक्ति इस समय 15 ट्रिलियन अमरीकी डॉलर है और इसका आकार लगातार बढ़ रहा है। औषधीय विज्ञान और प्रौद्योगिकी के क्षेत्र में विकास से वृद्ध हो चुके लोगों के जीवनकाल और दीर्घायु को और बढ़ाने में मदद मिलेगी। यह अनुमान है कि 2040 तक, 20 वर्ष से कम उम्र के लोगों की तुलना में वृद्ध आयु के अधिक लोग होंगे। यह जनसांख्यिकीय परिवर्तन विशेष रूप से धन प्रबंधन, स्वास्थ्य, बीमा और अन्य निवेश उत्पादों के क्षेत्रों में नई चुनौतियों और अवसरों को खोलेगा।
अंतर्राष्ट्रीय वित्तीय सेवा केंद्र प्राधिकरण  ने सामान्य आयात प्रारूप प्रौद्योगिकी  में दीर्घायु वित्तीय  हब विकसित करने के अपने प्रयास के लिए अंतर्राष्ट्रीय वित्तीय सेवा केंद्रों  द्वारा दीर्घायु वित्तीय हेतु केंद्रों के विकास के लिए दृष्टिकोण की सिफारिश करने और उस दिशा में आगे की कार्यवाही हेतु एक रोड मैप तैयार करने के लिए एक विशेषज्ञ समिति का गठन किया है।
विशेषज्ञ समिति की सह-अध्यक्षता बैंक ऑफ़ अमेरिका की अध्यक्ष और देश  प्रमुख सुश्री काकू नखाटे और न्यू इंडिया एश्योरेंस कंपनी लिमिटेड के पूर्व प्रमुख प्रबंध निदेशक श्री गोपालन श्रीनिवासन द्वारा की जा रही है। समिति के अन्य सदस्यों में बैंकिंग, बीमा, धन प्रबंधन, वित्त प्रौद्योगिकी , कानूनी, अनुपालन और प्रबंधन परामर्श जैसे क्षेत्रों सहित संपूर्ण दीर्घ अवधि वित्त पारिस्थितिकी तंत्र के प्रमुख व्यक्ति शामिल हैं।
समिति के गठन को निम्नलिखित वेबलिंक के माध्यम से देखा जा सकता है:
https://ifsca.gov.in/IFSCACommittees
स्वास्थ्य एवं परिवार कल्याण मंत्रालय
कोविड-19 टीकाकरण के 47वें दिन की नवीनतम जानकारी
अब तक 1.63 करोड़ से ज्यादा कोविड-19 टीके की खुराक दी गई
आज शाम 7 बजे तक 6.92 लाख टीके लगे
देशभर में आज कोविड-19 टीका लगवाने वालों की संख्या 1.63 करोड़ को पार कर गई।
देशभर में 16 जनवरी 2021 को कोविड-19 के खिलाफ टीकाकरण का अभियान शुरू हुआ था जबकि फ्रंटलाइन वर्कर्स को 2 फरवरी 2021 से वैक्सीन लगाई जा रही है। 60 साल से अधिक और गंभीर बीमारियों से पीड़ित 45 वर्ष से अधिक उम्र के लोगों के लिए दूसरे चरण का टीकाकरण 1 मार्च 2021 से शुरू किया गया।
प्रारंभिक रिपोर्ट के मुताबिक आज शाम सात बजे तक कुल 1,63,14,485 लोगों को टीका लगाया गया।
अब तक 67,75,619 स्वास्थ्यकर्मियों को टीके की पहली खुराक दी जा चुकी है जबकि 28,24,311 स्वास्थ्यकर्मी दूसरी खुराक ले चुके हैं। वहीं 57,62,131 फ्रंटलाइन वर्क्रस पहली और 3,277 फ्रंटलाइन वर्कर्स दूसरी खुराक ले चुके हैं। 8,44,884 लाभार्थियों की उम्र 60 साल से अधिक है जबकि 1,04,263 लाभार्थी वे हैं जिनकी उम्र 45 साल से अधिक है और वे किसी न किसी गंभीर बीमारी से पीड़ित हैं।
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक के लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
67,75,619
|
|
28,24,311
|
|
57,62,131
|
|
3,277
|
|
1,04,263
|
|
8,44,884
प्रारंभिक रिपोर्ट के मुताबिक देशभर में कोविड-19 टीकाकरण के 47वें दिन आज शाम 7 बजे तक कुल 6,92,889 वैक्सीन की खुराक दी गई। इनमें से 5,79,366 लार्थियों को टीके की पहली खुराक दी जा चुकी है और 1,13,523 स्वास्थ्यकर्मी और फ्रंटलाइन वर्कर्स को टीके की दूसरी खुराक लगाई जा चुकी है। फाइनल रिपोर्ट आज रात तक तैयार हो जाएगी।
|
|
3 मार्च, 2021
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक के लाभार्थी
|
|
कुल लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
पहली खुराक
|
|
दूसरी खुराक
|
|
33016
|
|
111080
|
|
191797
|
|
2443
|
|
32364
|
|
322189
|
|
579366
|
|
113523
प्रधानमंत्री कार्यालय
प्रधानमंत्री ने महाशिवरात्रि पर लोगों को बधाई दी
प्रधानमंत्री श्री नरेन्द्र मोदी ने महाशिवरात्रि के अवसर पर लोगों को शुभकामनाएं दी हैं।
प्रधानमंत्री ने कहा “महाशिवरात्रि के पावन अवसर पर सभी देशवासियों को बहुत-बहुत शुभकामनाएं। ऊँ नम: शिवाय।”
आर.के.मीणा/एएम/एसकेजे/एनके-344
(Visitor Counter : 170
प्रधानमंत्री कार्यालय
प्रधानमंत्री ने सीआईएसएफ स्थापना दिवस पर सीआईएसएफ कर्मियों को शुभकामनाएं दी
प्रधानमंत्री श्री नरेन्द्र मोदी ने केंद्रीय औद्योगिक सुरक्षा बल  के स्थापना दिवस पर सीआईएसएफ कर्मियों और उनके परिवारों को शुभकामनाएं दी है।
श्री मोदी ने एक ट्वीट में कहा ‘सीआईएसएफ के स्थापना दिवस पर बल के साहसी कर्मियों और उनके परिवारों को शुभकामनाएं। देश की राष्ट्रीय सुरक्षा और प्रगति को आगे बढ़ाने में उनकी भूमिका का विशेष महत्व है। वर्ष 2019 में मैंने सीआईएसएफ स्थापना दिवस समारोह में हिस्सा लिया था। यहां मैं तब बोला था।‘
इस्पात मंत्रालय
विशाखापत्तनम इस्पात संयंत्र में डब्ल्यूआईपीएस  के स्थापना दिवस की रजत जयंती मनाई गई
आरआईएनएल के अध्यक्ष एवं प्रबंध निदेशक ने आरआईएनएल कर्मचारियों के महत्वपूर्ण योगदान की सराहना की
डब्ल्यूआईपीएस  के स्थापना दिवस की रजत जयंती आज वीएसपी में भव्य तरीके से मनाई गई। आरआईएनएल की महिला कर्मचारियों को संबोधित करते हुए, आरआईएनएल-वीएसपी के अध्यक्ष एवं प्रबंध निदेशक श्री अतुल भट्ट ने आरआईएनएल की महिला कर्मचारियों द्वारा कंपनी को छह साल के नुकसान के बाद फिर से चालू करने में असाधारण योगदान की सराहना की। श्री अतुल भट्ट ने कहा, “मुझे यह जानकर बहुत खुशी हो रही है कि आरआईएनएल की सार्वजनिक क्षेत्र महिला मंच  ने 1997 में अपनी स्थापना के बाद सफलता के 25 वर्ष पूरे कर लिए हैं और इस वर्ष रजत जयंती मना रहा है।" उन्होंने इस विशेष अवसर पर आरआईएनएल की सभी महिला कर्मचारियों को बधाई दी और समाज में महिलाओं की भूमिका के बारे में जागरूकता बढ़ाने में उनकी सक्रिय भूमिका के लिए उनकी सराहना की।
श्री अतुल भट्ट ने बैडमिंटन महिला एकल प्रतियोगिता में राष्ट्रमंडल खेल में प्रतिष्ठित स्वर्ण जीतने के लिए सुश्री पी.वी. सिंधु को बधाई दी और कहा कि यह पूरे आरआईएनएल परिवार के लिए गर्व की बात है कि सुश्री पी.वी. सिंधु आरआईएनएल की ब्रांड एंबेसडर हैं।
श्री अतुल भट्ट ने आरआईएनएल की मुख्य महाप्रबंधक और -सामग्री प्रबंधन विभाग की प्रमुख सुश्री शीला प्रियदर्शनी की इस्पात संयंत्र के अत्यंत जटिल आपूर्ति श्रृंखला के प्रबंधन को कुशलतापूर्वक संभालने के लिए बधाई दी। श्री अतुल भट्ट ने कहा, "यह जानकर खुशी हो रही है कि अधिक संख्या में महिलाएं आरआईएनएल में शामिल हो रही हैं और यह गर्व की बात है कि महिलाएं तेजी से और धीरे-धीरे उन क्षेत्रों में भी आगे बढ़ रही हैं जो कभी केवल सशस्त्र बलों की तरह केवल पुरुषों के लिए आरक्षित थे। मैं समाज में महिलाओं की भूमिका के बारे में जागरूकता में सुधार लाने और इसके लिए उनके द्वारा चलाए जा रहे विभिन्न कार्यक्रमों के संदर्भ में उनकी सक्रिय भूमिका के लिए आरआईएनएल के डब्ल्यूआईपीएस को बधाई देता हूं।”
श्री अतुल भट्ट ने डॉ. गीतांजलि बैटमैनबाने को उनकी गरिमामयी उपस्थिति के लिए धन्यवाद देते हुए कहा कि उनकी उपस्थिति और संदेश निश्चित रूप से महिला प्रतिभागियों को पेशेवर जीवन में और अधिक ऊंचाई हासिल करने के लिए प्रेरित करेंगे।
सम्मानित अतिथि और गीतम इंस्टीट्यूट ऑफ मेडिकल साइंसेज एंड रिसर्च की प्रो-वाइस चांसलर डॉ. गीतांजलि बैटमैनबाने ने महिलाओं को अपने जीवन में सफलता के लिए समाज में आने वाली कठिनाइयों का सामना करने के लिए साहस की संस्कृति विकसित करने की आवश्यकता पर प्रकाश डाला। उन्होंने कहा कि भारत सबसे कम उम्र की जनसंख्या के लिए जाना जाता है और अगली पीढ़ी की महिलाएं विभिन्न क्षेत्रों में प्रमुख भूमिका निभाएंगी। डॉ. गीतांजलि बैटमैनबाने, श्री अतुल भट्ट और आरआईएनएल के निदेशकों ने आरआईएनएल की कुछ महिला कर्मचारियों को सम्मानित किया और इस अवसर पर आयोजित विभिन्न प्रतियोगिताओं के विजेताओं को पुरस्कार भी दिए।
प्रधानमंत्री कार्यालय
प्रधानमंत्री श्री नरेन्द्र मोदी ने विश्व हाथी दिवस पर हाथी की सुरक्षा के लिए प्रतिबद्धता को दोहराया
प्रधानमंत्री श्री नरेन्द्र मोदी ने विश्व हाथी दिवस पर हाथी की सुरक्षा के लिए प्रतिबद्धता को दोहराया है।
प्रधानमंत्री श्री नरेन्द्र मोदी ने केन्द्रीय पर्यावरण, वन और जलवायु परिवर्तन मंत्री श्री भूपेन्द्र यादव के ट्वीट पर प्रतिक्रिया व्यक्त करते हुए कहा;
''विश्व हाथी दिवस पर, हम हाथी की सुरक्षा के प्रतिअपनी प्रतिबद्धता को दोहराते हैं, जो भारत की समृद्ध प्राकृतिक विरासत से बहुत निकटता से जुड़ा हुआ है। मैं इस दिशा में कार्य करने वाले सभी लोगों की भी सराहना करता हूं। मुदुमलाई टाइगर रिजर्व की मेरी हाल ही की यात्रा की कुछ झलकियां साझा कर रहा हूं।''
मंत्रिमण्डल
कैबिनेट ने सार्वजनिक क्षेत्र की तीन सामान्य बीमा कंपनियों-ओरिएंटल इंश्योरेंस कंपनी लिमिटेड, नेशनल इंश्योरेंस कंपनी लिमिटेड और यूनाइटेड इंडिया इंश्योरेंस कंपनी लिमिटेड के लिए पूंजी उपलब्ध कराने को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने सार्वजनिक क्षेत्र की तीन सामान्य बीमा कंपनियों- ओरिएंटल इंश्योरेंस कंपनी लिमिटेड , नेशनल इंश्योरेंस कंपनी लिमिटेड  और यूनाइटेड इंडिया इंश्योरेंस कंपनी लिमिटेड  की मदद के लिए कुल 12,450 करोड़ रुपए  की पूंजी देने को मंजूरी दे दी है। इनमें से 3,475 करोड़ रुपये की राशि तत्काल जारी कर दी जाएगी जबकि बाकी 6,475 करोड़ रुपए बाद में जारी किए जाएंगे। कैबिनेट ने इस पूंजी की उपलब्धता को प्रभावी करने के लिए एनआईसीएल को 7,500 करोड रुपए तक जबकि यूआईआईसीएल तथा ओआईसीएल को 5000 करोड़ रुपए तक अधिकृत शेयर पूंजी में बढ़ोतरी को भी स्वीकृति दी है। इसके अलावा, मौजूदा स्थिति को ध्यान में रखते हुए इनकी विलय की प्रक्रिया को फिलहाल रोक दिया गया है और इसकी जगह इनके लाभदायक विकास पर ध्यान दिया जाएगा।
तीन सामान्य बीमा कंपनियों जैसे ओआईसीएल एनआईसीएल और यूआईआईसीएल को इस पूंजी प्रवाह के पहले हिस्से के रूप में मौजूदा वित्त वर्ष में 3,475 करोड रुपए का आवंटन कर दिया जाएगा और शेष राशि बाद में एक या दो हिस्सों के रूप में जारी की जाएगी। इस पूंजी प्रवाह को प्रभावी बनाने के लिए एनआईसीएल की अधिकृत पूंजी बढ़ाकर 7,500 करोड़ रुपए और यूआईआईसीएल तथा ओआईसीएल की अधिकृत पूंजी बढ़ाकर क्रमश: 5,000 करोड़ रुपए कर दी जाएगी।
प्रभाव :-
इस पूंजी प्रवाह से सार्वजनिक क्षेत्र की तीन सामान्य बीमा कंपनियों को अपनी वित्तीय और ऋण चुकाने की क्षमता में सुधार, अर्थव्यवस्था की बीमा जरूरतों को पूरा करने, बदलावों को अपनाने, संसाधन जुटाने की क्षमता बढ़ाने और जोखिम प्रबंधन में सुधार करने में मदद मिलेगी।
वित्तीय निहितार्थ :
मौजूदा वित्त वर्ष में सार्वजनिक क्षेत्र की तीन सामान्य बीमा कंपनियों - ओआईसीएल, एनआईसीएल और यूआईआईसीएल में पूंजी प्रवाह के पहले हिस्से के रूप में 3,475 करोड़ रुपए का वित्तीय निहितार्थ होगा। इसके बाद 6,475 करोड़ रुपए का शेष हिस्सा भी जारी कर दिया जाएगा।
आगे के कदम :-
उपलब्ध कराई जा रही पूंजी का बेहतरीन इस्तेमाल सुनिश्चित करने के लिए सरकार ने केपीआई के रूप में दिशा-निर्देश जारी किए हैं जिनका लक्ष्य इन कंपनियों में व्यावसायिक क्षमता को बढ़ाना और लाभदायक वृद्धि लाना है। इस बीच, मौजूदा स्थिति को देखते हुए फिलहाल के लिए विलय की प्रक्रिया को रोक दिया गया है और इसके बदले में पूंजी प्रवाह के बाद इनकी ॠण चुकाने की क्षमता बढ़ाने और लाभ प्रदायक वृद्धि पर ध्यान दिया जाएगा।
कोयला मंत्रालय
कोयला मंत्रालय ने कोयला क्षेत्र में अनुसंधान के लिए वेबसाइट लॉन्च की
वेबसाइट पर पूरी हो चुकी और अभी चल रही अनुसंधान परियोजनाओं की विस्तृत जानकारी दी गयी है
अनुसंधान एवं विकास परियोजनाओं में पारदर्शिता को प्रोत्साहन
कोयला मंत्रालय के सचिव श्री अनिल जैन ने कहा, "कोयला क्षेत्र में ज्ञान और शोध कार्य के प्रसार और प्रोत्साहन में यह वेबसाइट, सहायता प्रदान करेगी।" कोयला क्षेत्र में अनुसंधान एवं विकास गतिविधियों को बढ़ावा देने के लिए वेबसाइट लॉन्च करते हुएश्री जैन ने वेबसाइट को विकसित करने में सीएमपीडीआई के प्रयासों की सराहना की और सुझाव दिया कि कोयला क्षेत्र में विभिन्न संगठनों द्वारा किए गए आर एंड डी प्रयासों के वेब लिंक वेबसाइट में उपलब्ध कराये जाने चाहिए।
कोयला मंत्रालय ने मंत्रालय की अनुसंधान एवं विकास  गतिविधियों को बढ़ावा देने और कोयला क्षेत्र में अनुसंधान एवं विकास के लिए अनुसंधान संस्थानों को आकर्षित करने हेतु वेबसाइट की शुरुआत की है। श्री अनिल जैन ने मंत्रालय की स्थायी वैज्ञानिक अनुसंधान समिति की 56वीं बैठक के दौरान वेबसाइट  का शुभारंभ किया। कोल इंडिया के आर एंड डी प्रभाग, सेंट्रल माइंस प्लानिंग एंड डिज़ाइन इंस्टीट्यूट लिमिटेड  ने इस वेबसाइट को डिजाइन और विकसित किया है।
वेबसाइट में कोयला अनुसंधान परियोजनाओं को लागू करने के लिए दिशानिर्देशों के बारे में विस्तार से जानकारी दी गयी है ताकि कोई भी व्यक्ति या संगठन अपेक्षित तरीके से प्रस्ताव प्रस्तुत कर सके। वेबसाइट में पूरी हो चुकी परियोजनाओं और अभी चल रही अनुसंधान परियोजनाओं की सूची और इनके परिणाम उपलब्ध कराये गए हैं, ताकि इनमें पारदर्शिता रहे और परियोजनाओं की पुनरावृत्ति से बचा जा सके। वेबसाइट पर कोयला और लिग्नाइट क्षेत्र से संबंधित फोटो, वीडियो और समाचार क्लिपिंग के साथ-साथ विभिन्न प्रकाशन भी उपलब्ध हैं। वेबसाइट में राष्ट्र की भविष्य की जरूरतों को ध्यान में रखते हुए कोयला अनुसंधान के लिए पहचान किये गए प्रमुख क्षेत्रों की भी जानकारी दी गई है।
कोयला विज्ञान और प्रौद्योगिकी  योजना के माध्यम से मंत्रालय कोयला और लिग्नाइट क्षेत्रों में अनुसंधान और विकास गतिविधियों को बढ़ावा दे रहा है, ताकि कोयले के उत्पादन, उत्पादकता, सुरक्षा व उपयोग को बेहतर बनाया जा सके;पर्यावरण और पारिस्थितिकी की सुरक्षा की जा सके तथा स्वच्छ कोयला प्रौद्योगिकी और संबद्ध क्षेत्रों में सुधार किया जा सके। कोयला मंत्रालय इन विषयों पर शोध के लिए धन भी प्रदान करता है।
वर्तमान में अनुसंधान परियोजनाएं, कोयला और लिग्नाइट उत्पादक कंपनियों की सक्रिय भागीदारी के साथ आईआईटी, एनआईटी, आईआईएससी, एनआरएससी, सीएसआईआर प्रयोगशालाओं तथा अन्य प्रतिष्ठित विश्वविद्यालयों द्वारा कार्यान्वित की जा रही हैं। अनुसंधान परियोजनाओं के लिए नए प्रमुख क्षेत्रों की पहचान कोयला मंत्रालय द्वारा गठित एक उच्च-स्तरीय तकनीकी समिति द्वारा की गई है। इन्हें सीएमपीडीआई वेबसाइट पर प्रदर्शित किया गया है। इसके आधार पर पूरे वर्ष के दौरान शोध प्रस्ताव प्रस्तुत किए जा सकते हैं।